A TANÁCS 1332/90/EGK RENDELETE
(1990. május 14.)
az intervenciós hivatalok által átvett dohánynak a 727/70/EGK rendelet 13. cikkében megállapított eljárás alkalmazását előidéző százaléka és mennyisége, valamint a közösségi dohánytermelésnek a 727/70/EGK rendelet 13. cikkében megállapított eljárás alkalmazását előidéző százaléka rögzítéséről szóló 1469/70/EGK rendelet módosításáról
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre,
tekintettel a legutóbb az 1329/90/EGK rendelettel1 módosított, a nyersdohány piacának közös szervezéséről szóló, 1970 április 21-i 727/70/EGK rendeletre2 és különösen annak 13. cikke (3) és (6) bekezdésére,
tekintettel a Bizottság javaslatára3,
mivel a legutóbb a 2269/88/EGK rendelettel4 módosított 1469/70/EGK rendelet5 rögzíti az intervenciós hivatalok által átvett dohány azon százalékát és mennyiségét, valamint a közösségi dohánytermelés azon százalékát, amelynek esetében jövedelemtámogatás odaítélését határozták el, illetve amely felett a dohánypiac szabályozásának a 727/70/EGK rendelet 13. cikkében előírt eszközeit kell alkalmazni;
mivel az 1331/90/EGK tanácsi rendelet6 rendelkezik arról, hogy a jelenleg 1. sorszámmal (Badischer Geudertheimer és hibridjei) besorolt Badischer Geudertheimer hibridjei fajta a 11. a) sorszámú Forchheimer Havanna IIc., a 11. b) sorszámú Nostrano del Brenta, a 11. c) sorszámú Resistente 142 és a 11. d) sorszámú Gojano fajták közé kerüljön; mivel az átsorolás következményeként ki kell igazítani az említett fajtákra érvényes százalékokat és mennyiségeket;
mivel a közösségi termelés azon százalékát, amelynek tekintetében jövedelemtámogatás odaítélését határozták el, illetve amely felett a dohánypiac szabályozására használt eszközök alkalmazásra kerülnek, 115 %-ban rögzítették; mivel az átlagos termelésszint és az előre látható értékesítési lehetőségek alapján az említett százalékot 110 %-ra kell csökkenteni; mivel a termelés 10 %-os növekedése megfelelően figyelembe veszi az éghajlati változásoknak a termelésre kifejtett hatását,
ELFOGADTA EZT A RENDELETET:
1. cikk
Az 1469/70/EGK rendelet a következőképpen módosul:
(1) A 2. cikk helyébe az alábbi rendelkezés lép:
"2. cikk
A 727/70/EGK rendelet 13. cikkének (5) bekezdésében említett százalék mértéke 110 %."
(2) A melléklet 1. és 11. sorszámokra vonatkozó szövegének helyébe e rendelet mellékletének szövege lép.
2. cikk
Ez a rendelet AzEurópai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet az 1990-es betakarítástól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1990. május 14-én.